รัฐบาลไทย-ข่าวทำเนียบรัฐบาล-รอง นรม. พล.อ. ฉัตรชัยฯ ตรวจติดตามการรื้อทำลายซากเรือประมง  กลางแม่น้ำท่าจีน  พร้อมชมการยกระดับประสิทธิภาพระบบตรวจสอบย้อนกลับของไทย
วันพฤหัสบดีที่ 13 กันยายน 2561
รอง นรม. พล.อ. ฉัตรชัยฯ ตรวจติดตามการรื้อทําลายซากเรือประมง  กลางแม่น้ําท่าจีน  พร้อมชมการยกระดับประสิทธิภาพระบบตรวจสอบย้อนกลับของไทย
รองนายกรัฐมนตรีได้นําคณะเอกอัครราชทูตประจําประเทศไทย จากสหภาพยุโรป สหรัฐอเมริกา และประเทศสมาชิกอาเซียนลงพื้นที่จังหวัดสมุทรสาครเพื่อตรวจติดตามการรื้อทําลายซากเรือประมง
วันนี้ ( 12 ก.ย 2561) เวลา 12.00 น. พลเอก ฉัตรชัย สาริกัลยะ รองนายกรัฐมนตรีและคณะได้นําคณะเอกอัครราชทูตประจําประเทศไทย จากสหภาพยุโรป สหรัฐอเมริกา และประเทศสมาชิกอาเซียนลงพื้นที่จังหวัดสมุทรสาครเพื่อตรวจติดตามการรื้อทําลายซากเรือประมง จํานวน 9 ลํา กลางแม่น้ําท่าจีน พร้อมนําชมการยกระดับประสิทธิภาพระบบตรวจสอบย้อนกลับ (Traceability) ของประเทศไทยที่ได้มาตรฐาน โดยมีผู้แทนจากศูนย์บัญชาการแก้ไขปัญหาการทําการประมงผิดกฎหมาย ศปมผ. กรมประมง และกรมเจ้าท่า ร่วมให้การต้อนรับ
โอกาสนี้ รองนายกรัฐมนตรี ได้กล่าวถึง การแก้ไขปัญหาการทําประมงผิดกฎหมาย (IUU) ของประเทศไทยว่ามีความก้าวหน้าและเห็นผลเป็นรูปธรรมอย่างชัดเจนมากขึ้น โดยขณะนี้รัฐบาลไทยสามารถบริหารจัดการเรือประมงไทยได้ทั้งระบบ ซึ่งถือเป็นครั้งแรกในประวัติศาสตร์ที่ทําให้ภาพลักษณ์การประมงของไทยในสายตาชาวโลกเกิดเป็นภาพบวก เช่น สร้างความยั่งยืนให้กับทรัพยากรประมง สามารถแสดงให้เห็นถึงความโปร่งใส ตรวจสอบได้ในระบบการประมงของประเทศ ที่ผ่านมา ภาครัฐมีการดําเนินการอย่างเข้มข้นที่จะสร้างความชัดเจนของสถานะกองเรือประมงไทย ไม่ว่าจะเป็นการจัดการเรือประมงให้ถูกกฎหมายอยู่ในระบบ ซึ่งขณะนี้รัฐบาลโดยกรมเจ้าท่าสามารถประกาศรายชื่อเรือประมงที่ถูกต้องตามกฎหมายได้ทั้งหมดจํานวน 10,743 ลํา ส่วนเรือประมงที่ถือว่าอยู่นอกระบบอย่างถาวรไม่สามารถกลับเข้าสู่ทะเบียนเรือไทยและเทียบท่าในประเทศไทยได้อีกต่อไป มีจํานวน 6,315 ลํา และมีเรือประมงที่ผุพังแล้วต้องดําเนินการรื้อทําลายซากเรือประมงนอกระบบทะเบียนเรือไทยตาม พรบ. การเดินเรือในน่านน้ําไทย มาตรา 121 เพื่อไม่ให้มีการนําไปแอบแฝงกระทําผิดกฎหมายได้อีกต่อไป อีกจํานวน 861 ลํา ตลอดจนสร้างการมีส่วนร่วมกับชุมชนประมงชายฝั่งให้เข้ามาเป็นหุ้นส่วนในการดูแลรักษาบริหารจัดการการทําประมงร่วมกับภาครัฐ นอกจากนี้ ยังมีการแก้ไขเรื่องของแรงงานประมงทั้งระบบไม่ว่าจะเป็นเรื่องของการปรับปรุงเพิ่มเติมกฎหมายคนต่างด้าวสําหรับแรงงานภาคประมง การจัดทําระบบแรงงานข้ามชาติซึ่งจะต้องได้มาซึ่งแรงงานประมงที่ถูกต้องตามกฎหมายเพื่อสร้างความเชื่อมั่นให้กับการประมงของไทยไร้ซึ่งการค้ามนุษย์และแรงงานผิดกฎหมาย
สําหรับการรื้อทําลายซากเรือในวันนี้ จะมีการรื้อทําลายทั้งหมด 9 ลํา จากจํานวน 44 ลําของจังหวัดสมุทรสาคร ซึ่งภาครัฐมีการดําเนินการตามกระบวนการอย่างเป็นระบบมีการสํารวจและประชาสัมพันธ์ก่อนหน้านี้ภายใน 30 วันตามระเบียบ การรื้อทําลายเช่นนี้จะดําเนินการอย่างต่อเนื่องจนครบ 861 ลํา เพื่อกําจัด ซากเรือประมงนอกระบบทะเบียนเรือไทยให้หมดสิ้นไปจากน่านน้ําไทย ทําให้ปัญหาการใช้ซากเรือเหล่านี้ไปใช้ประโยชน์ในทางมิชอบซึ่งเรื้อรังมาเป็นเวลาหลายสิบปีหมดสิ้นไปจากประเทศไทย
นอกจากนี้ รัฐบาลไทยยังได้ให้ความสําคัญในกระบวนการผลิตของสินค้าประมงโดยจะต้องมีคุณภาพมาตรฐาน และไม่ได้มาจากการทําประมงผิดกฎหมาย รวมถึงสามารถตรวจสอบย้อนกลับได้ในทุกขั้นตอน ซึ่งปัจจุบันไทยได้มีการพัฒนาระบบตรวจสอบย้อนกลับสินค้าสัตว์น้ําให้มีประสิทธิภาพยิ่งขึ้น โดยแยกเป็น 2 ส่วน คือ ระบบตรวจสอบย้อนกลับสําหรับสัตว์น้ําที่จับโดยเรือประมงไทย และสัตว์น้ําที่นําเข้าจากต่างประเทศโดยสัตว์น้ําที่จับโดยเรือประมงไทย ได้มีการยกระดับประสิทธิภาพระบบตรวจสอบย้อนกลับเพื่อให้ทราบถึงแหล่งที่มาของสินค้าและผลิตภัณฑ์ประมงทะเลได้ตลอดสายการผลิตโดยกําหนดให้เรือประมงที่จับสัตว์น้ําต้องจดบันทึกการทําการประมง (logbook) ตามความเป็นจริงทุกครั้ง และมีรายละเอียดของชนิด
สัตว์น้ํา ปริมาณสัตว์น้ํา บริเวณที่จับ และเครื่องมือการทําประมง เมื่อนําสัตว์น้ําขึ้นที่ท่าเทียบเรือ ชนิดและปริมาณสัตว์น้ําที่ขึ้นท่าจะถูกรายงานโดยท่าเทียบเรือ และเมื่อมีการซื้อขายสัตว์น้ํา ผู้ซื้อผู้ขายต้องกรอกข้อมูลชนิดสัตว์น้ําและปริมาณที่ซื้อขายลงในเอกสารกํากับการซื้อขายสัตว์น้ํา (Marine Catch Purchasing Document : MCPD) เพื่อให้มีข้อมูลในการตรวจสอบย้อนกลับถึงแหล่งที่มาของสัตว์น้ําได้ทุกขั้นตอนตลอดสายการผลิต ส่วนสัตว์น้ําที่นําเข้าจากต่างประเทศ ได้มีการกําหนดมาตรการป้องกันไม่ให้สัตว์น้ําจากการประมงIUU เข้ามายังประเทศไทยในทุกช่องทางของการนําเข้า ทั้งทางเรือ บก และทางอากาศเช่นกัน โดยก่อนที่กรมประมงจะอนุญาตนําเข้าสัตว์น้ํา จะต้องมีการตรวจสอบสัตว์น้ําและเอกสารต่าง ๆ เช่น catch certificate, Logbook ใบอนุญาตทําการประมง พฤติกรรมเรือ เส้นทางเดินเรือ (AIS Tracking) ข้อมูลการทําการประมง เป็นต้น หากข้อมูลถูกต้องจึงจะอนุญาตให้นําเข้าต่อไป โดยจะมีการออกหนังสือกํากับการจําหน่ายสัตว์น้ํานําเข้า (Import movement document; IMD) ให้กับผู้นําเข้าสัตว์น้ํา ซึ่งเอกสารดังกล่าวจะแสดงถึงแหล่งที่มาของสัตว์น้ํา ข้อมูลชนิด และปริมาณสัตว์น้ําที่นําเข้า รวมถึงชื่อผู้ซื้อสัตว์น้ํา ซึ่งจะทําให้ตามสอบได้ตลอดสายการผลิต นอกจากนี้ ได้มีการเพิ่มมาตรการป้องกันการสวมน้ําหนักสัตว์น้ํา โดยสุ่มตรวจการชั่งน้ําหนักปลาทูน่าที่โรงงานในช่วงเวลากลางคืน โดยเริ่มดําเนินการตั้งแต่เดือนพฤษภาคมจนถึงปัจจุบัน ซึ่งได้สุ่มตรวจไปแล้ว 50 ครั้ง ใน 20 โรงงาน ซึ่งตั้งอยู่ในจังหวัดนครปฐม สมุทรปราการ สมุทรสาคร และสงขลา
นอกจากนี้ ยังได้ปฏิรูประบบการตรวจสอบย้อนกลับ โดยยกระดับและพัฒนาระบบอิเล็กทรอนิกส์ (IT database system) ใน 2 รูปแบบ ได้แก่ 1) ระบบตรวจสอบย้อนกลับสัตว์น้ําที่จับจากเรือประมงไทย (Thai Flagged Catch Certification System; TF) และ 2)ระบบตรวจสอบย้อนกลับสัตว์น้ํานําเข้า (PSM and Processing Statement linked System, PPS) เพื่อให้สามารถตามสอบเส้นทางไหลของสัตว์น้ํา (Physical Flow) ได้อย่างรวดเร็วตลอดสายการผลิต ตั้งแต่การนําเข้าสัตว์น้ํา การขึ้นท่าสัตว์น้ํา การกระจายสัตว์น้ํา การแปรรูปการออกใบรับรองการจับสัตว์น้ํา (catch certificate) การออกใบรับรองการแปรรูปสัตว์น้ํา (Processing Statement) ตลอดจนถึงกระบวนการสุดท้าย คือ การส่งออกผลิตภัณฑ์สัตว์น้ํา รวมถึงได้เพิ่มฟังก์ชั่นตรวจสอบอัตโนมัติ (automatic cross-checking) ในขั้นตอนต่างๆ เพื่อให้การควบคุมเป็นไปด้วยความรวดเร็วและมีประสิทธิภาพในการจัดการได้มากยิ่งขึ้น
ทั้งนี้ ผลของการพลิกโฉมหน้าระบบตรวจสอบย้อนกลับสินค้าประมงเพื่อการส่งออก นอกจากจะเป็นการยกระดับคุณภาพกระบวนการตรวจสอบย้อนกลับได้ครบวงจรเหนือระดับมาตรฐานสากลแล้ว ยังทําให้เกิดความรวดเร็วในการออกใบรับรองการจับสัตว์น้ํา (catch certificate) ซึ่งเป็นเอกสารสําคัญในการส่งออกสินค้าไปยังประเทศคู่ค้าทั่วโลก จากเดิมใช้เวลา 5 วัน ลดเหลือเพียง 3 วัน ทําให้สินค้าประมงไทยเป็นที่ยอมรับ มีความโปร่งใส ลดต้นทุนผู้ประกอบการ เสริมสร้างขีดความสามารถทางการแข่งขันทางเศรษฐกิจได้เป็นอย่างดี
รองนายกรัฐมนตรี กล่าวตอนท้ายว่า การที่เอกอัครราชทูตและผู้แทนสถานทูตต่าง ๆ เข้าเยี่ยมชมระบบตรวจสอบย้อนกลับสินค้าประมงไทยในครั้งนี้ จะเป็นการแสดงให้เห็นถึงเส้นทางของผลิตภัณฑ์สัตว์น้ํา ตั้งแต่การจับสัตว์น้ําขึ้นมาจากทะเล ผ่านกระบวนการขึ้นท่า ทั้งจากในและต่างประเทศ ส่งต่อเข้ากระบวนการผลิตในโรงงาน จนได้เป็นผลิตภัณฑ์ประมงเตรียมพร้อมสําหรับการส่งออก ซึ่งสามารถตรวจสอบได้ทุกขั้นตอน เพื่อให้นานาประเทศเกิดความมั่นใจและเชื่อถือว่าผลิตภัณฑ์สัตว์น้ําของประเทศไทย เป็นผลิตภัณฑ์ที่ปลอดจากการทําประมง IUU นอกจากนั้น ยังเป็นการแสดงให้เห็นบทบาทนําของประเทศไทยในภูมิภาคอาเซียนที่การทําประมงทั้งระบบว่ามีคุณภาพและมาตรฐานเหนือระดับสากล มีความโปร่งใส และรับผิดชอบในธรรมาภิบาลทางทะเลของโลกด้วย